Държавен вестник, бр. 12, 2013 г., стр. 61

БРОЙ  12	
Д Ъ Р Ж А В Е Н  В Е С Т Н И К 	
СТР.  61  
4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.
Медицински критерии за дехоспитализация:
– завършване на планирания лъчелечебен курс.
Критерии за извънредна дехоспитализация:
– изява на далечно метастазиране или локална прогресия в хода на лечението;
– тежки остри лъчеви реакции, непозволяващи да се продължи лъчелечението;
– възникване на придружаващо заболяване, което налага лечение по витални индикации и прекъсване на 
лъчелечението;
– при разтоварване на радиоактивния материал и невъзможност за повторна апликация болният се де-
хоспитализира.
НЗОК заплаща за нова хоспитализация по същата клинична пътека в същото ЛЗБП на едно ЗЗОЛ, в 
период по-малък от 30 календарни дни от дехоспитализирането му в следните случаи:
1. Когато се налага облъчване на друга област на туморно разпространение или фракциониране на дозата 
по радиобиологични причини в различни туморни обеми, което се обективизира с нов лъчетерапевтичен 
план по същата диагноза по МКБ-10 и по същата КП.
2. Когато се регистрира различна от предходната диагноза по МКБ-10. поради  наличие на метастази със 
силен болков, обструктивен или компресивен симптом, обективизирани с доказателствен материал (образни, 
клинико-лабораторни или морфологични изследвания). 
3. Когато е провеждано лъчелечение по радикална програма с не по-малко от 20 облъчвания за този 
период, в рамките на 1 календарна година по същата диагноза по МКБ-10 и по същата КП.
За всеки конкретен случай от посочените по-горе, ЛЗБП прилага при отчитане писмено обосновано ста-
новище, доказващо необходимостта от такава хоспитализация.
Забележка:Стойността на противотуморните лекарствени продукти (парентерални и перорални), осигуря-
ващи основното лечение по клинични пътеки по редове № 251, 252, 254, 255, 257.1, 257.2, 258.1, 258.2 и 298, 
на необходимите еритро-, тромбо- и гранулоцитни колонистимулиращи фактори, бифосфонати и други лекар-
ствени продукти, повлияващи костната структура и минерализация за състояния/усложнения, произтичащи 
от основното заболяване и лечение, не се включват в цената на клиничната пътека, заплащана от НЗОК.
Отчитането на приложените лекарствени средства се извършва ежемесечно с „Отчет за лечение с ле-
карствени продукти по клинични процедури/процедура за интензивно лечение или по клинични пътеки в 
областта на онкологията, онкохематологията и неонатологията“.
Отчетът за лечение с лекарствени продукти по клинични процедури/процедура за интензивно лечение 
или по клинични пътеки в областта на онкологията, онкохематологията и неонатологията, се предава в 
РЗОК на хартиен и електронен носител, заедно с бл. МЗ-НЗОК № 7.
Довършване на лечебния процес и проследяване
Контролиране на ранните лъчеви реакции и установяване на ефекта на лъчелечението (частичен или пъ-
лен туморен контрол) на 1 месец след лъчелечението. Пациентът се следи от ОПЛ, СИМП и онкологичните 
диспансери. При необходимост от ново лечение или поява на късни лъчеви усложнения – отново се насочва 
към лъчетерапевт. 
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ. 
При диагноза включена в Наредбата за диспансеризация, пациентът се насочва за диспансерно наблюде-
ние, съгласно изискванията на същата. Диспансеризацията на злокачествените заболявания се провежда само 
в ЛЗБП и в КОЦ, като обемът и честотата на дейностите по диспансерно наблюдение са съгласно заложения 
алгоритъм в Наредба № 40 от 2004 (обн. ДВ бр. 97/9.12.2011г.) 
5. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно Наредба за 
медицинската експертиза на работоспособността.
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПЪТЕКА
1. ХОСПИТАЛИЗАЦИЯТА НА ПАЦИЕНТА се документира в „История на заболяването“ (ИЗ) и в част ІІ 
на „Направление за хоспитализация“ – бл.МЗ-НЗОК №7.
2. ДОКУМЕНТИРАНЕ НА ДИАГНОСТИЧНО – ЛЕЧЕБНИЯ АЛГОРИТЪМ – в „История на заболяване-
то“ и Документ № 1, който е неразделна част от ИЗ.
3. ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:
– „История на заболяването“;
– част ІІІ на „Направление за хоспитализация“ – бл.МЗ-НЗОК №7;
– епикриза – получава се срещу подпис на пациента (родителя/настойника), отразен в ИЗ.
4. ДЕКЛАРАЦИЯ ЗА ИНФОРМИРАНО СЪГЛАСИЕ (Документ №.........................) – подписва от пациента 
(родителя/настойника) и е неразделна част от „История на заболяването“.
ДОКУМЕНТ № 1 И ДЕКЛАРАЦИЯТА ЗА ИНФОРМИРАНО СЪГЛАСИЕ СЕ ПРИКРЕПЯТ КЪМ ЛИСТ 
„ИСТОРИЯ НА ЗАБОЛЯВАНЕТО“.
ДОКУМЕНТ № 4
ИНФОРМАЦИЯ ЗА ПАЦИЕНТА (РОДИТЕЛЯ /НАСТОЙНИКА/ПОПЕЧИТЕЛЯ)
Как действа лъчелечението?
Йонизиращите лъчи проникват в тъканите и при всеки сеанс ликвидират част от заболелите клетки. В 
това отношение лъчелечението много прилича на безкръвна операция, ежедневно се стопяват определен 
брой клетки. Промените в здравите тъкани в хода на лечебния курс се изразяват като остра лъчева реакция